Liite 2

**LIEDON SOTAVETERAANIT RY:N VUOSIKERTOMUS VUODELTA 2022**

**Yleistä**

Vuosi 2022 oli yhdistyksemme 53. toimintavuosi ja itsenäisyytemme 105. vuosi. Veteraanien keski-ikä on yli 96 vuotta, ja yhdistyksen vanhin veteraani Onni Salminen täytti 99 vuotta tammikuun 26. päivänä. Joukkoomme kuuluvat edelleen Onnin lisäksi Väinö Kaukonen, Hanna Nikulainen, Aino Rauvola ja Paavo Kallio. Ikääntyneet veteraanit ovat nyt viimeistään siinä elämänvaiheessa, jossa vanhuuden huollolla ja avokuntoutuksella on ratkaiseva merkitys. Jatkossa tulee kiinnittää yhä enemmän huomiota avustustoimintaan, lähi- ja omaispalveluun.

Lietoon vuonna 2019 perustettu Varsinais-Suomen ensimmäinen Sotien 1939 - 1945 Veteraaniperinnetoimikunta on järjestänyt tärkeää perinteen siirtoon liittyvää ohjelmaa.

Toimikunnan tehtävänä on veteraaneista ja leskistä huolehtimisen ohella vaalia, kerätä ja siirtää lietolaista rintama- ja kotirintamaperinnettä seuraaville sukupolville.

Ruskassa kaksi kertaa kuukaudessa toteutettavat tapaamiset ovat olleet runko veteraanien, puolisoiden ja leskien asioiden hoitamisessa. Siellä on tavattu joka kerta noin 8 – 12 kunniakansalaista saattajineen. Syksystä alkaen kuukauden ensimmäinen tapaaminen on pidetty kaupungintalon MOM’s ravintolassa, missä olemme tarjonneet kunniakansalaisillemme lounaan. Pirkko Aaltonen, Pirjo Hietakangas ja Anneli Nurmi ovat huolehtineet tilaisuuksista ja niiden tarjoiluista kiitettävällä tavalla.

Uuden lain astuttua voimaan on kaupunki ottanut erinomaisen hyvin vastuun veteraanien kotiin vietävistä palveluista ja näin ollen Paula Peltolan vapaaehtoistyö kotona asuvien tunnuksen omaavien veteraanien koordinoimisessa on vähentynyt.

Pirkko Aaltonen on hoitanut leskien asioita ansiokkaasti. Hänellä on hyvä yhteys palvelua tarvitseviin asiakkaisiin sekä kuntaan. Kaupunki on nähnyt työn erittäin tärkeänä.

Yhdistys on kyennyt kuluneen vuoden aikana tarjoamaan niin veteraaneille, puolisoille kuin leskillekin ilmaiseksi jouluaterian, Metsäkirkon, MOM’Sin lounaat ja Ruskan kokoontumiset tarjoiluineen. Lisäksi heille jaettiin joulukassi joulutervehdyksenä.

Puolisoille ja leskille kyettiin tarjoamaan avokuntoutusta noin 10 000 €:lla.

Ikäpartion laulajat ja soittajat ovat esiintyneet tilaisuuksissa. Hienoin tapahtuma oli MTV:n itsenäisyyspäivänä Linnan etkot -ohjelmaan kuvatut Ikäpartion kolme laulua ja Väinö Kaukosen haastattelu. 96-vuotias Väinö lauloi mahtavasti Veteraanin iltahuudon soolo-osuudet. Niin MTV kuin Ikäpartiokin on saanut paljon positiivista palautetta ohjelmassa esitetyistä lauluista.

Veteraaniperinteen siirtämistä on edelleen jatkettu muutamissa tilaisuuksissa. Puheenjohtaja piti Kantti kesti -esityksiä 12 kertaa ja esitteli Liedon Veteraaniperinnetoimikuntaa yhden kerran.

Yhdistys on kiitollisuudella seurannut, miten korsutupasäätiö on ylläpitänyt kiinteistöjä ja pitänyt huolta korsun ja korsulammen alueen viihtyisyydestä vuonna 2022. Kiitokset koko kiinteistötiimille.

**Osallistuminen tapahtumiin:**

* 8.2. Ruskan tapaaminen
* 16.2. pja osallistui piirihallituksen kokoukseen Kaarinassa
* 22.2. Ruskan tapaaminen
* 8.3. Ruskan tapaaminen
* 11.3. Yhdistyksen vuosikokous
* 13.3. Talvisodan päättymisen muistoksi yhdistyksen edustajat käyvät katsomassa koululuokan seppeleenlaskua Maanpuolustajain kivelle, ulkotilaisuus
* 19.3. Keijo Lounan ja hänen ystäviensä harmonikkakonsertti sotainvalidien ja veteraanien hyväksi. Tilaisuus oli loppuunmyyty ja yhdistys sai siitä tukea toimintaansa noin 1000 euroa
* 22.3. Ruskan tapaaminen
* **30.3. Savusauna korsulammella**
* **5.4.** Ruskan tapaaminen
* **12.4. Rotarykokouksessa Liedon Seurakuntatalolla t**urkulainen Pentti Hilke esitteli sota-aikaista kaatuneiden evakuointia kotikuntiin. Tilaisuus videoitiin ja se löytyy googlaamalla.
* **13.4. Savusauna korsulammella**
* **19.4. Ruskan tapaaminen**
* **27.4. Savusauna korsulammella**
* **27.4. Kansallisena Veteraanipäivänä järjestettiin ensin seppeleenlaskut** Liedon kunnantalon vieressä olevalle Maanpuolustajain kivelle. Sen jälkeen pidettiin päiväjuhla seurakuntatalolla ja tilaisuuteen osallistui noin 60 henkilöä.
* **28.4 Pja osallistui piirihallituksen kokoukseen Sauvossa**
* **3.5. Ruskan tapaaminen**
* **11.5. Savusauna korsulammella**
* **15**.5. Kaatuneiden muistopäivän jumalanpalvelus ja seppeleenlaskut
* 17.5. Ruskan tapaaminen
* 25.5. Savusauna korsulammella
* **7.6. Ruskan tapaaminen**
* **8**.6. Savusauna korsulammella
* 22.6. Savusauna korsulammella
* 5.7. Ruskan tapaaminen
* 6.7. Savusauna korsulammella
* 20.7. Savusauna korsulammella
* 3.8. Savusauna korsulammella
* 9.8. Ruskan tapaaminen
* 10. ja 11.8. Korsutupasäätiö tarjosi lämpimän savusaunan lietolaisille
* 17.8. Savusauna korsulammella
* 31.8. Savusauna korsulammella
* 6.9. Ruskan tapaaminen
* 14.9. Savusauna korsulammella
* **20.9. Ruskan tapaaminen**
* 28.9. Savusauna korsulammella
* 4.10. Lounas veteraaneille, puolisoille ja leskille Mom’s
* 12.10. Savusauna korsulammella
* 13.10. Rosvopaistitilaisuus Riihikosken Kisariihen urheiluhallissa
* 18.10. Ruskan tapaaminen
* 23.10. klo 16.00 Tuija Saura ja Helmiharmonikat pitivät Kenttäpostia-konsertin Liedon seurakuntatalolla. Liedon Säästöpankki tuki tilaisuutta 600 €:lla ja veteraanit 100 €:lla. Tilaisuus tuotti noin 700 €.
* 1.11. pidettiin talkoot saunanmäellä
* 1.11. lounas veteraaneille puolisoille ja leskille Mom’s
* 15.11. Ruskan tapaaminen
* 17.11. Kinkerit korsulla. Seurakunnalta saatiin pappi ja kanttori, mutta osallistujia oli vain 13 henkilöä.
* 18.11. Erik Norrgård osallistui perinnekoulutukseen Kristillisellä opistolla
* 22.11. Markku ja Erik osallistuivat piiriseminaariin Liedossa
* 23.11. Markku osallistui Liedon kutsuntoihin
* 24.11. Viipurilaisia-luento kaupungin 1920- ja 30-lukujen asukkaista ja heidän elämänmenostaan. Korsulla klo 18.00 KT Ilkka Virta. Tilaisuus videoitiin ja se löytyy googlaamalla.
* 26.11. Savusauna korsulammella
* 29.11. järjestettiin joulujuhla seurakuntatalolla veteraaneille, puolisoille, leskille ja hallitukselle. Myös perinne- ja tukijaoston jäsenet oli kutsuttu mukaan. Paikalla oli 63 henkilöä. Kutsuvieraina olivat uusi kaupunginjohtaja Mika Ingi, pastori Outi Tukia-Takala sekä Esko Laine ja Osmo Suominen vaimoineen.
* 5.12. lounas veteraaneille, puolisoille ja leskille Mom’s
* 6.12. kaupungin itsenäisyyspäivän juhlassa esitettiin Ikäpartion Veteraanin iltahuuto suurelle yleisölle.
* 13.12. Ruskan tapaaminen
* 20.12. Joulurauhaa Ruskassa
* 21.12. Joulusauna Korsulla
* 29.12. osallistuttiin Liedon kaupungin soteyhteyshenkilöiden läksiäisiin kaupungintalolla heidän siirtyessään Varhan alaisuuteen.
* Yhdistyksen edustajana Nautelankoski-säätiön edustajistossa oli Erik Norrgård ja hänen sijaisenaan Pirkko Aaltonen.
* Liedon vanhus- ja vammaisneuvoston jäsenenä on toiminut Paula Peltola.
* Yhdistyksen edustajana piirin kokouksissa ovat olleet Markku Heinonen ja Erik Norrgård.
* Puheenjohtaja on pitänyt Kantti kesti -esityksiä 12 kertaa seuraavasti:
  + Sotilaspoikien perinneyhdistys Turku
  + Senaatti-kiinteistöjen eläkeläiset Turku
  + Jokilaakson koulu 2 kertaa (27.4. seppeleenlaskuun liittyen)
  + sukujuhla Tammela
  + Sotilassairaala 2:n eläkeläiset
  + Auranlaakson kansalaisopisto yleisöluento Aurassa
  + Turun eläkeläispoliisit
  + Rauhanturvaajat – Sinibaretit Turku
  + Aurakoti Lieto
  + LC Littoinen Turku
  + Eero Alatalon jumpparyhmä
* Puheenjohtaja esitteli Veteraaniperinnetoimikuntaa yhden kerran, yleisötilaisuus Aurassa
* Veteraaniperinnetoimikunta on pitänyt kaksi kokousta.

Täytettyään yli 90 vuotta yhdistyksen veteraanisukupolven jäseniä on onniteltu joka vuosi korttitervehdyksellä. 100 vuotta täyttäneitä onnitellaan kukkatervehdyksin ja 95-vuotiaita on onniteltu kukkasin ja kortein. Kuluneena vuonna yksi henkilö täytti 99 vuotta, kaksi henkilöä 96 vuotta, yksi henkilö 95 vuotta ja yksi henkilöä 94 vuotta.

Jokaiselle veteraanille on lähetetty joka kuukausi postikortti mietelauseella ja tätä perinnettä jatketaan, vaikka Korona onkin jo vähentynyt.

**Palkitsemiset**

Vuosikokouksessa luovutettiin sotaveteraaniliiton myöntämät ansioristit Kirsti Heinoselle, Veikko Mörskylle, Anneli Nurmelle ja Pasi Rosnellille. Lisäksi yhdistys luovutti yhdistyksen standaarin merkkipäivien johdosta Erik Norrgårdille ja Jari Sairaselle.

**Kuntoutus**

Valtionkonttorin kuntoutusrahoja Lieto sai 33 003,66 euroa, millä summalla 6 tunnuksen omaavaa veteraania sai kuntoutuspäätöksen. Avokuntoutusta eli fysioterapiaa ja/tai jalkahoitoa käytti viisi veteraania.Veteraaneille myönnettiin keskimäärin 35 fysioterapiakäyntiä kotikäynteinä ja 6 jalkojenhoitokäyntiä kotikäynteinä.

Liedon kunta tuki kuntoutusta 10 000 eurolla. Yhdistys suuntasi kunnan myöntämää kuntoutusrahaa siten, että sillä mahdollistettiin 16 puolison tai lesken fysioterapia sekä kahden veteraanin ja 17 puolison tai lesken jalkahoito paikallisissa avokuntoutuslaitoksissa. Veteraaneille myönnettiin jalkahoitona keskimäärin 4 kertaa. Puolisoille tai leskille mahdollistettiin 5 hieronta- ja/tai 4 jalkahoitokertaa.

Keskustelu ja esitelmätilaisuuksia on järjestetty Ruskan tiloissa 8 kertaa ja osallistujia on ollut noin 80 henkilöä. Lämpimät kiitokset Pirkko Aaltoselle, Pirjo Hietakankaalle ja Anneli Nurmelle tilaisuuksien järjestelyjen ja tarjoiluiden hoitamisesta. Osanottajien määrä on ollut keskimäärin noin 8-12 henkilöä.

Pirkko hankki ja jakoi yksin asuville leskille joulukassin.

Puolisot ja lesket ovat osallistuneet mahdollisuuksien mukaan seurakunnan järjestämiin toimintatorstai –tapahtumiin.

Sovittiin myös, että Markku Heinonen tekee edelleen yhteisen kuntoutusraha-anomuksen Varhalle (10 000 euroa) ja Tarvasjoella asuvat sotaveteraanit ovat yhteydessä Mia Koivuseen päästäkseen avokuntoutukseen.

**Kotiin vietävät palvelut**

Kaupunki anoi valtionkonttorilta määrärahaa kotiin annettaviin palveluihin 320.000 €. Määrärahaa käytettiin kotiin annettaviin palveluihin 200.000 euroa ja palautettiin 120.000 € vuodelta 2022.

Asumispalvelussa oli 5 veteraania. Kaupungin omissa toimipaikoissa 3 henkilöä ja ostopalvelu/yksityisissä hoivapaikoissa 2 henkilöä.

Kotona asuvia veteraaneja oli 4. Kotiin annettavia palveluja käyttivät seuraavasti:

- omaishoidon tuki myönnetty 1 henkilölle

- säännöllistä kotihoitoa myönnetty 1 henkilölle

- turvapuhelin myönnetty 2 henkilölle

- siivouspalvelua myönnetty 3 henkilölle

- ateriapalvelua myönnetty 3 henkilölle

- pesula/pyykkihuoltopalvelua myönnetty 1 henkilölle

- kuljetuspalvelua (taksikortti) myönnetty 2 henkilölle

- pihanhoitoa myönnetty 2 henkilölle

- intervallihoitoa/lyhytaikaishoitoa Ruskan kuntoutusyksikkö myönnetty 1 henkilölle

Veteraaniasiakkaiden palvelutarpeet on arvioitu kotikäynteinä sekä akuuteissa tilanteissa puhelinkontaktien yhteydessä palvelut aloitettu nopeasti. Hoito- ja palvelusuunnitelmat on laadittu.

Tämän lisäksi Härkätien terveydenhuollon kuntoutuspalvelusta on hankittu tarvittavia apuvälineitä kotiin mm. rollaattoreita, nousutukia, WC-koroke sekä tarvittavia hoitotarvikkeita (vaipat ym).

Jouluna 2022 Paula jakoi joulukassit tunnuksen omaaville veteraaneille.

**Sotien 1939 -1945 Liedon Veteraaniperinne**

Perustamisasiakirjan allekirjoittaneet kunta, seurakunta, yhdistykset ja yhteisöt hyväksyivät sotien 1939 - 1945 Liedon perinnetoimikunnalle seuraavat toimintaperiaatteet, joita perinnetoimikunta pyrkii käytettävissä olevien henkilö- ja talousresurssien avulla hoitamaan:

\* Huolehtia elossa olevista lietolaisista sotiemme veteraaneista sekä heidän puolisoistaan ja leskistään, tukea heitä kuntoutukseen ja kotona asumiseen liittyvissä asioissa viimeiseen iltahuutoon saakka.

\* ylläpitää, säilyttää ja siirtää Liedon Suomen 1939 – 1945 sotien sotilas- ja kotirintamaperinnettä tuleville sukupolville.

\* edistää maanpuolustushenkeä Liedossa yhteistyössä eri järjestöjen kanssa.

\* toteuttaa koordinoimalla vuosittaisen perinnetoiminnan alaan liittyvät vuosipäivät, seppeleenlaskut ja muut veteraaniperinteen kunniatehtävät yhteistyössä maanpuolustustyötä tekevien tai arvostavien tahojen kanssa.

\* tallentaa ja julkaista Veteraaniperinnettä mahdollisuuksien mukaan.

\* vaalia Veteraaniperinnettä yhdessä paikallisten yhteisöjen ja yhdistysten kanssa.

\* huolehtia Liedossa sijaitsevien Suomen 1939 – 1945 sotien muistomerkeistä yhteistyössä eri toimijoiden kanssa. Tarvittaessa näiden muistomerkkien vaatiman kunnostus- ja huoltotyön organisoiminen.

\* tehdä muita sellaisia Veteraaniperinteeseen liittyviä tehtäviä, jotka toimikunta katsoo mahdollisiksi toimikunnan käytössä olevien resurssien mukaisesti.

Perustamiskokouksessa valittiin Markku Heinonen kahdeksi vuodeksi (2020 – 2021) toimikunnan ensimmäiseksi puheenjohtajaksi. Toimikunta huolehtii jatkossa itsenäisesti perinnetyön vuosikalenterista ja pyytää eri yhteisöjä ja yhdistyksiä mukaan perinnetapahtuminen järjestelyihin.

Liedon museon Kokoelmat ja tutkimus -kansiossa löytyy tällä hetkellä perinteen siirtoon liittyen:

* Lietolaisten sotatie (jatkosota kahden viikon jaksoissa), FM Riku Kauhanen
* Sota kouluille, FM Riku Kauhanen
* Kantti kesti -esitys naisten ja nuorten talkoista kotirintamalla sota-aikana, Markku Heinonen
* Evakkotytön tarina (kuunnelma valokuvin), Raija Isotalo-Aaltonen ja Arto Kortelainen oppilaineen Ilmaristen koulusta.

**Kiinteistöasiat**

Korsutuvan ja savusaunan vuokraukset on hoidettu Pirkon, Markun ja Veikon toimesta.

Suuri kiitos saunanlämmityksestä Veikko Mörskylle sekä hänen savusaunatiimilleen.

Kiinteistönhoitajana ja ympäristövastaavana on toiminut Pasi Rosnell.

**Talousasioita**

Liedon Säästöpankin ilmoituksen perusteella se ei enää voinut hoitaa yhdistyksen puhelinosakkeita, vaan neuvoi meitä myymään ne. Yhdistys päätti myydä osakkeet. Säästöpankki hoiti myynnin ja yhdistyksen sai Elisan liittymän myynnistä hieman vajaan 4 000 euroa.

Päätettiin tukea Korsutupasäätiötä 5000 €:lla jyrkästi kohonneen sähkönhinnan aiheuttamiin kustannuksiin sekä miesten pukuhuoneen kunnostuksen suunnitteluun ja mahdolliseen kunnostukseen.

Korsutupasäätiö puolestaan tarjoaa ilmaisen saunan jäsenille 20 kertaa vuodessa sekä kokoustilat korvauksetta yhdistyksen käyttöön.

Yhdistys sai valtiollisten kuntoutus- ja palvelurahojen käyttöoikeuden lisäksi kuntoutusrahan käyttöoikeutta kunnalta, piirin tukea ja rahapalautuksia sekä rahalahjoituksia kuluneen vuoden aikana:

* Liedon kunta 10 000 € veteraaneille kuntoutukseen
* Kansanen Jaakko 50 € joululahjaksi
* Elisa osinko 143,50 €
* Tilitoimisto Tapio Hänninen 500 €
* SVP avustusta joulukassien hankintaan noin 230 €
* arpajaisvoittoja 105 €

**Perinne- ja tukijaoston toiminta**

Perinne- ja tukijaosto kokoontui vain kerran, mutta vastuuhenkilöt ovat silti toimineet alla aktiivisesti.

Jaoston hallitukseen ovat kuluneet:

- puheenjohtaja Paula Peltola

- sihteeri Anneli Nurmi, jäsenasiat

- varapuheenjohtaja Pirjo Hietakangas, tukiryhmä, pj

Mika Vuorinen, perinneryhmä, pj

Pasi Rosnell, talkooryhmä, pj

Tauno Peltola

Pirkko Aaltonen, talous

Erik Norrgård

Liisa Lahtinen

Simo Hietakangas

Veikko Mörsky, sauna

Jäsenet ovat jakautuneet ryhmiin seuraavasti:

- tukiryhmään: pj Pirjo Hietakangas, Pirkko Aaltonen (rahastonhoitaja), Anneli Nurmi, Maija Vuorinen, Liisa Lahtinen

- perinneryhmään: pj Mika Vuorinen, Simo Hietakangas, Seppo Mikkonen, Jari Sairanen, Leena Viskari ja Erik Norrgård.

- talkooryhmään: pj Pasi Rosnell, Simo Vastamäki, Veikko Mörsky, Mika Sinkkonen, Ilari Kulmala, Marko Tanner, Jarmo Seppälä, Mauno Lahtinen ja Reino Jalonen.

Vastuut ja tapahtumat:

* Jäseniä jaostossa oli vuoden päätyttyä230
* Mika Vuorinen on hoitanut kunniavartiot (yhdessä Liedon reserviupseereiden kanssa) ja päivittänyt Liedon Sotaveteraanien kotisivuja.
* Pirkko Aaltonen on hoitanut talousasiat, kotona asuvien leskien asiat ja Ruskan kokoontumisten järjestelyt sekä virkistysmatkoja veteraaneille, puolisoille ja leskille.
* Tauno Peltola on hoitanut yhdistyksen sihteerin tehtävät
* Paula Peltola on hoitanut veteraanien tukihenkilönä heille tärkeitä asioita

yhteistyössä kunnan kanssa sekä veteraanihautauksiin liittyvät asiat.

* Paula edustaa myös veteraaneja Liedon kaupungin Vanhus- ja vammaisneuvostossa.
* Anneli Nurmi hoiti yhdistyksen jäsenasiat
* Veikko Mörsky tiimeineen on hoitanut savusaunan lämmittämisen
* Pirkko Aaltonen, Pirjo Hietakangas ja Anneli Nurmi ovat hoitaneet tarjoilun Ruskan tapahtumissa
* Kevättalkoot pidettiin pienryhmissä korsulla. Pirkko ja Anneli siivosivat savusaunan ja pukuhuoneen ympäristöineen, Tauno ja Manu tekivät metsurin töitä, Kirsti siivosi korsun sekä Liedon Rotaryklubin rotarit haravoivat Korsun ympäristön.
* Siivousryhmä puhdisti korsun rännit, siivosi lehdet ja risut korsun ympäristöstä ja teki niistä haketta, minkä veivät lammen takana olevalle luontopolulle.
* Talkooryhmä on hoitanut metsän puhdistusta kerääntyneestä puuroskasta, tekivät haketta, minkä levittivät lammen ympärille. He hoitivat myös WC:n puhdistuksen ja tyhjennyksen
* Kaivinkoneurakoitsija on käynyt myös tarpeen tullen avittamassa
* Manu Lahtinen ja Simo Vastamäki hoitivat taas valaistun Suomen lipun joulukuussa korsun edustalle.

**Jäsenistö**

Yhdistyksen jäsenmäärä oli vuoden päättyessä 249, joista tunnuksen omaavia miehiä ja naisia on 5 henkilöä. Puolisojäseniä on 10 henkilöä sekä perinne- ja tukijaoston jäseniä 230 henkilöä. Viimeinen iltahuuto tavoittikolme veteraania.

**Hallinto**

Puheenjohtajana on toiminut Markku Heinonen, varapuheenjohtajana Erik Norrgård ja sihteerinä Tauno Peltola. Jäseninä ovat toimineet Anneli Nurmi, Väinö Kaukonen, Mika Vuorinen, Paula Peltola, Sirkka Säteri, Anja Kaukonen, Hanna Koli, Kirsti Heinonen, Liisa Lahtinen, Pirjo Hietakangas, Pasi Rosnell ja Veikko Mörsky. Hallituksen varajäseninä ovat toiminut Airi Kapanen. Rahastonhoitajana on toiminut Pirkko Aaltonen ja kiinteistönhoitajana Pasi Rosnell.

Hallitus on kokoontunut vuosikokouksen jälkeen yhden kerran syksyllä sekä jouluaterialle. Yhdistys on ollut edustettuna piirin vuosikokouksessa ja piirihallituksen kokouksissa neljä kertaa. Lisäksi on osallistuttu piirin seminaariin. Paljon asioita on sen lisäksi hoidettu erilaisissa tapaamisissa ja puhelimessa asioiden välttämättömään hoitoon liittyen. Jäsenistöä on pyritty palvelemaan kaikenlaisissa asioissa.

Hyvät veljet ja sisaret

Lopuksi saanemme vielä tässä yhteydessä esittää lämpimän kiitoksen edellisen vuoden päätyttyä kaikille veteraaniveljille ja – sisarille sekä perinne- ja tukijaostolle siitä suuresta tuesta, mitä olemme saaneet vastaanottaa. Haluamme myös kiittää kaikkia tukijoitamme, jotka ovat myötävaikuttaneet työntäyteisen vuoden onnistumiseen.

Rivien harventuessa yhteenkuuluvuus tiivistyy. Tarvitsemme yhä konkreettisemmin toistemme tukea.

Yritetään yhä jaksaa yhdessä eteenpäin. Mottomme olkoon edelleen ”Kaveria ei jätetä”.